A study comparing parental and child versions of Children’s Fear Survey Schedule- Dental Subscale in 4-12 year old Greek children
Creators: name: Τόλλιλη, Χριστίνα Νικολάου
Publisher: name: Aristotle University of Thessaloniki
Year: 2018
Subjects: Οδοντιατρικός φόβος
Οδοντιατρική εμπειρία
CFSS-DS
Dental fear
Dental experience

description: The aim of the present thesis was to compare the parental and child versions of the Children’s Fear Survey Schedule-Dental Subscale (CFSS-DS) and the parental and child evaluation of the Child's Past Dental Experience (CPDE) in 4-12 year old children in a sample from Greece. 537 families (652 children) with 4-12 year old children seeking dental care either at a University paediatric dental clinic (UC) (50.8%) or a paediatric private practice (PP) participated. Each parent completed a sociodemographic questionnaire and the parental Greek version of the CFSS-DS, and the child independently completed the child's Greek version. All family members answered questions about CPDE. Statistical analyses were based on multilevel models (p&lt;0.05). Mothers’ and fathers’ mean CFSS-DS total scores were not significantly different from each other (p =0.655), but were significantly higher than the mean scores of both their sons and daughters (p&lt;0.001). Girls had higher scores than boys (p=0.004). Older children had lower fear scores. There was a weakly negative association between mother's age and CFSS-DS agreement, but not for fathers. There was poor agreement between CPDE evaluation by children and parents, regardless of gender. Children who rated their CPDE negatively had higher CFSS-DS scores than those who rated their prior experience as neutral or positive. When parents assessed their child’s CPDE positively, they significantly overestimated their children's fear. Location (UC or PP) had no significant influence on CFSS-DS or CPDE parental-child differences. Both parents overestimate their sons’ and daughters’ dental fear. There is poor agreement on CPDE evaluation between parents and children for families whose children had seen a dentist before. Parental CFSS-DS and CPDE evaluations are poor indicators of children's dental fear and experience.
description: Σκοπός της διατριβής ήταν η μελέτη των παγιωμένων εκφράσεων της νεοελληνικής γλώσσας. Εξετάσαμε την ορολογία που χρησιμοποιείται για τις παγιωμένες εκφράσεις και τους ορισμούς που έχουν προταθεί. Στη συνέχεια παρουσιάσαμε αναλυτικά τα χαρακτηριστικά των παγιωμένων εκφράσεων, καθώς και τους περιορισμούς που ισχύουν όσον αφορά το λεξιλόγιο, τη γραμματική και τη σύνταξή τους. Ακόμη αναφερθήκαμε αναλυτικά στα μοντέλα κατανόησης των παγιωμένων εκφράσεων που έχουν προταθεί και μας απασχόλησε η κατανόηση των παγιωμένων εκφράσεων από τα παιδιά καθώς και η διδασκαλία τους σε ξενόγλωσσους. Ένα άλλο θέμα που θίξαμε ήταν η συγγραφή λεξικών παγιωμένων εκφράσεων και παρουσιάσαμε ορισμένα που έχουν γραφεί για την ελληνική. Ασχοληθήκαμε επιπλέον με την ιστορική διάσταση των παγιωμένων εκφράσεων της νέας ελληνικής και διαπιστώσαμε την παρουσία τους από την αρχαιότητα μέχρι σήμερα. Ο οδοντιατρικός φόβος παίζει σημαντικό ρόλο στην καθημερινή οδοντιατρική πράξη, καθώς μπορεί να αποτελέσει σημαντικό παράγοντα καθυστέρησης ή και αποφυγής της τακτικής οδοντιατρικής φροντίδας και συνεπώς συνδέεται με μεγαλύτερη επικράτηση της τερηδόνας. Υψηλότερα επίπεδα φόβου έχουν βρεθεί στο παρελθόν στα μικρότερα παιδιά και στα κορίτσια, ενώ άλλες μελέτες δεν έχουν βρει καμία διαφορά μεταξύ αγοριών και κοριτσιών. Το Ερωτηματολόγιο του Φόβου για τα παιδιά CFSS-DS (Children’s Fear Survey Schedule-Dental Subscale) είναι η πιο ευρέως χρησιμοποιούμενη κλίμακα αξιολόγησης οδοντιατρικού φόβου και αναπτύχθηκε από τους Cuthbert και Melamed το 1982. Το CFSS-DS έχει μεταφραστεί σε πολλές γλώσσες και παρουσιάζει υψηλή εγκυρότητα και αξιοπιστία. Υπάρχουν δύο διαφορετικές εκδοχές του CFSS-DS, ένα που μπορούν τα παιδιά να συμπληρώσουν για την αξιολόγηση του φόβου τους και η γονεϊκή εκδοχή που οι γονείς μπορούν να συμπληρώσουν για να αξιολογήσουν το φόβο των παιδιών τους. Ωστόσο, δεν είναι σαφές εάν οι γονείς μπορούν να αξιολογήσουν με ακρίβεια τον οδοντιατρικό φόβο των παιδιών τους. Τα αποτελέσματα προηγούμενων μελετών δεν έδειξαν σαφή εικόνα για το αν κάποια χαρακτηριστικά των γονέων, όπως το επίπεδο εκπαίδευσης και το εισόδημα, επηρεάζουν τις βαθμολογίες του γονεϊκής εκδοχής του CFSS-DS. Άλλα χαρακτηριστικά γονέων, όπως το οικογενειακό εισόδημα, η εργασία των γονέων (απασχολούμενοι ή μη) ή η οικογενειακή κατάσταση (πυρηνική ή μονογονεϊκή οικογένεια) δεν έχουν ακόμη εξεταστεί. Τα δεδομένα που υπάρχουν σχετικά με τη σχέση του οδοντιατρικού φόβου, όπως μετράται με την βοήθεια του CFSS-DS και την προηγούμενη οδοντιατρική εμπειρία των παιδιών (CPDE, Child’s Past Dental Experience) είναι αντιφατικά. Πολλοί ερευνητές έχουν υποστηρίξει στο παρελθόν ότι οι προηγούμενες αρνητικές οδοντιατρικές εμπειρίες του παιδιού μπορεί να είναι προγνωστικές για την μη συνεργάσιμη συμπεριφορά των παιδιών σε επόμενα μελλοντικά ραντεβού τους στον οδοντίατρο. Επίσης δεν είναι γνωστό αν οι γονείς και τα παιδιά βαθμολογούν την CPDE ομοίως. Για τους παραπάνω λόγους απαιτείται περισσότερη έρευνα όσον αφορά τους παράγοντες που μπορούν να επηρεάσουν την ακρίβεια με την οποία οι γονείς εκτιμούν την προηγούμενη οδοντιατρική εμπειρία των παιδιών τους. Σκοπός της παρούσας μελέτης είναι η σύγκριση (1) των γονεϊκών και παιδικών εκδοχών του CFSS-DS και (2) η αξιολόγηση της προηγούμενης οδοντιατρικής εμπειρίας του παιδιού (CPDE) από τους γονείς και τα παιδιά σε δείγμα παιδιών στην Ελλάδα ηλικίας 4-12 ετών και η μελέτη πιθανών παραγόντων που επηρεάζουν την συμφωνία μεταξύ των γονέων και των παιδιών σε σχέση με τον οδοντιατρικό φόβο και την προηγούμενη οδοντιατρική εμπειρία των παιδιών. Ένας τρίτος (3) δευτερεύων στόχος είναι να εξεταστεί εάν το οδοντιατρικό περιβάλλον όπου γίνονται οι οδοντιατρικές πράξεις στα παιδιά επηρεάζει την αξιολόγηση του οδοντιατρικού φόβου των παιδιών και την αξιολόγηση της προηγούμενης οδοντιατρικής εμπειρίας των παιδιών από τους γονείς και από τα ίδια τα παιδιά. Για τον λόγο αυτό, επιλέξαμε να συλλέξουμε δεδομένα από δύο μέρη με διαφορετικά χαρακτηριστικά, από την Παιδοδοντιατρική κλινική του μεταπτυχιακού τμήματος της οδοντιατρικής σχολής του Αριστοτελείου Πανεπιστημίου Θεσσαλονίκης (UC) και από ένα ιδιωτικό παιδοδοντιατρικό οδοντιατρείο (PP) στην ίδια πόλη με το Πανεπιστήμιο και να μελετήσουμε τις πιθανές διαφορές ανάμεσα στις βαθμολογίες των γονέων και των παιδιών μεταξύ αυτών των δύο τοποθεσιών. Στη μελέτη συμμετείχαν 537 οικογένειες (652 παιδιά) με παιδιά ηλικίας 4-12 ετών που προσήλθαν για οδοντιατρική περίθαλψη είτε στην Παιδοδοντιατρική κλινική (UC) (50,8%), είτε στο ιδιωτικό παιδοδοντιατρείο (PP) σε διάστημα ενός ακαδημαϊκού έτους (Σεπτέμβριος-Ιούλιος). Τα ερωτηματολόγια δόθηκαν στους γονείς και στα παιδιά από μία εκπαιδευμένη γραμματέα στις αίθουσες αναμονής των δύο τοποθεσιών. Ο κάθε γονέας συμπλήρωσε ένα ερωτηματολόγιο σχετικά με κοινωνικο-δημογραφικά στοιχεία και τη γονεϊκή ελληνική εκδοχή του CFSS-DS και το παιδί συμπλήρωσε, ανεξάρτητα από τους γονείς του, την ελληνική εκδοχή του CFSS-DS για τα παιδιά. Όλα τα μέλη της οικογένειας απάντησαν σε ερωτήσεις σχετικά με την προηγούμενη οδοντιατρική εμπειρία του παιδιού (CPDE). Η στατιστική ανάλυση υλοποιήθηκε με το λογισμικό IBM SPSS Statistics 21.0 και βασίστηκε σε πολυεπίπεδα μοντέλα (multilevel models) (p &lt;0,05). Οι συνολικές βαθμολογίες του CFSS-DS των μητέρων και των πατέρων δεν ήταν στατιστικά σημαντικά διαφορετικές μεταξύ τους (p = 0,655), αλλά ήταν στατιστικά σημαντικά υψηλότερες από τις μέσες βαθμολογίες που βρέθηκαν για τους γιούς και τις κόρες τους (p &lt;0,001). Τα κορίτσια είχαν υψηλότερες βαθμολογίες από τα αγόρια (p = 0,004). Τα μεγαλύτερα παιδιά είχαν χαμηλότερες βαθμολογίες στο CPSS-DS. Βρέθηκε μια ασθενώς αρνητική συσχέτιση της ηλικίας της μητέρας με τη συμφωνία των βαθμολογιών του CFSS-DS μεταξύ της μητέρας και του παιδιού της, χωρίς όμως αυτό να ισχύει και για τους πατέρες. Δεν βρέθηκε συμφωνία μεταξύ της αξιολόγησης της CPDE από τα παιδιά και τους γονείς, ανεξαρτήτως φύλου. Τα παιδιά που βαθμολόγησαν την CPDE αρνητικά είχαν υψηλότερη βαθμολογία στο CFSS-DS από εκείνα που αξιολόγησαν την προηγούμενη οδοντιατρική εμπειρία τους ως ουδέτερη ή θετική. Οι γονείς που αξιολόγησαν θετικά την CPDE του παιδιού τους, υπερεκτίμησαν στατιστικά σημαντικά τον οδοντιατρικό φόβο των παιδιών τους. Η τοποθεσία (UC ή PP) δεν είχε στατιστικά σημαντική επίδραση στις διαφορές μεταξύ των γονέων και των παιδιών σχετικά με το CFSS-DS ή την CPDE. Συμπερασματικά, οι συνολικές διαφορές στη βαθμολογία του CFSS-DS είναι κυρίως μεταξύ των μελών της οικογένειας και όχι μεταξύ των οικογενειών. Και οι δύο γονείς υπερεκτιμούν τον οδοντιατρικό φόβο των παιδιών τους, ανεξάρτητα από την ηλικία του παιδιού. Τα κορίτσια έχουν υψηλότερη βαθμολογία στο CFSS-DS από τα αγόρια. Όσον αφορά την ηλικία των παιδιών αυτού του δείγματος, η μελέτη μας δείχνει ότι τα μεγαλύτερα παιδιά έχουν χαμηλότερο οδοντιατρικό φόβο. Τα παιδιά με αρνητική οδοντιατρική εμπειρία καταδεικνύουν υψηλότερο οδοντιατρικό φόβο σε σχέση με αυτά που έχουν ουδέτερη ή θετική εμπειρία. Τα παιδιά και οι γονείς τους δεν βαθμολογούν τις προηγούμενες οδοντιατρικές εμπειρίες των παιδιών με τον ίδιο τρόπο. Εν κατακλείδι, η αξιολόγηση των γονέων σχετικά με το CFSS-DS και το CPDE δεν ενδείκνυται για την εκτίμηση του οδοντιατρικού φόβου και της οδοντιατρικής εμπειρίας των παιδιών.